Na temelju članka 17. stavak 1. podstavka 4. Zakona o sustavu civilne zaštite („Narodne novine“ broj 82/15, 118/18 i 31/20) i članka 32. Statuta Grada Skradina ("Službeni vjesnik Šibensko-kninske županije“ br. 5/13, 3/18 i 3/20), na prijedlog gradonačelnika Grada Skradina, Gradsko vijeće Grada Skradina na 22. sjednici održanoj dana 18. kolovoza 2020. godine donosi

**O D L U K U**

**o osnivanju postrojbe civilne zaštite Grada Skradina**

Članak 1.

Ovom se Odlukom, sukladno Procjeni rizika od velikih nesreća za Grad Skradin

(„Službeni vjesnik Šibensko-kninske županije“ br: 5/20), osniva postrojba civilne zaštite opće namjene Grada Skradina.

Članak 2.

Postrojba civilne zaštite opće namjene, kao operativna snaga u sustavu civilne zaštite, osniva se za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

Članak 3.

Sukladno članku 6. Uredbe o sastavu i strukturi postrojbi civilne zaštite („Narodne novine“ broj 27/17) postrojba civilne zaštite opće namjene Grada Skradina sastoji se od:

* upravljačke skupine i
* dvije operativne skupine.

Upravljačka skupina sastoji se od dva pripadnika, a svaka operativna skupina sastoji se od devet (9) pripadnika. Unutar svake operativne skupine odredit će se voditelj skupine.

Članak 4.

Osobama koje su raspoređene u postrojbu civilne zaštite opće namjene izdaje se iskaznica pripadnika civilne zaštite.

Članak 5.

Evidenciju pripadnika postrojbi civilne zaštite opće namjene vodi Jedinstveni upravni odjel Grada Skradina.

Članak 6.

Sredstva potrebna za ustrojavanje, opremanje, osposobljavanje i djelovanje postrojbe civilne zaštite opće namjene osiguravaju se u proračunu Grada Skradina.

Članak 7.

Stupanjem na snagu ove Odluke prestaje važiti Odluka o osnivanju postrojbe civilne zaštite Grada Skradina („ Službeni vjesnik Šibensko-kninske županije“ b: 5/16).

Članak 8.

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 810-05/20-01/1

URBROJ: 2182/03-02-20-1

Skradin, 18. kolovoza 2020.

GRADSKO VIJEĆE

GRADA SKRADINA

Predsjednica:

Nadija Zorica, v.r.